CELEX: 62020CN0242
Language: sl
Date: 2020-06-08 00:00:00
Title: Zadeva C-242/20: Predlog za sprejetje predhodne odločbe, ki ga je vložil Visoki trgovački sud Republike Hrvatske (Hrvaška) 8. junija 2020 – HRVATSKE ŠUME d.o.o., Zagreb kot pravna naslednica HRVATSKE ŠUME javno poduzeće za gospodarenje šumama i šumskim zemljištima u Republici Hrvatskoj, p.o., Zagreb/BP EUROPA SE, kot pravna naslednica DEUTSCHE BP AG, kot pravna naslednica THE BURMAH OIL (Deutschland), GmbH

10.8.2020   
            
            
               SL
            
            
               Uradni list Evropske unije
            
            
               C 262/20
            
         
      Predlog za sprejetje predhodne odločbe, ki ga je vložil Visoki trgovački sud Republike Hrvatske (Hrvaška) 8. junija 2020 – HRVATSKE ŠUME d.o.o., Zagreb kot pravna naslednica HRVATSKE ŠUME javno poduzeće za gospodarenje šumama i šumskim zemljištima u Republici Hrvatskoj, p.o., Zagreb/BP EUROPA SE, kot pravna naslednica DEUTSCHE BP AG, kot pravna naslednica THE BURMAH OIL (Deutschland), GmbH
      (Zadeva C-242/20)
      (2020/C 262/26)
      Jezik postopka: hrvaščina
      
         Predložitveno sodišče
      
      Visoki trgovački sud Republike Hrvatske
      
         Stranke v postopku v glavni stvari
      
      
         Tožeča stranka: HRVATSKE Šume d.o.o. Zagreb, kot pravna naslednica HRVATSKE ŠUME javno poduzeće za gospodarjenje šumama i šumskim zemljištima u Republiki Hrvatskoj p.o. Zagreb
      
         Tožena stranka: BP EUROPA SE, kot pravna naslednica DEUTSCHE BP AG, kot pravna naslednica THE BURMAH OIL (Deutschland), GmbH
      
         Vprašanji za predhodno odločanje
      
      
                  1.
               
               
                  Zato se postavlja prvo vprašanje: Ali spadajo tožbe za povračilo zaradi neupravičene obogatitve na področje pristojnosti iz Uredbe (ES) št. 44/2001 (1) v zadevah v zvezi s „kvazidelikti“, glede na to, da določba člena 5, točka 3, te uredbe med drugim določa: „Oseba, ki ima stalno prebivališče v državi članici, je lahko tožena v drugi državi članici: […] 3. v zadevah v zvezi z delikti ali kvazidelikti pred sodišči kraja, kjer je prišlo ali kjer grozi škodni dogodek“?
               
            
                  2.
               
               
                  Ali spadajo pravdni postopki, ki se začnejo zaradi omejenega časovnega obdobja, v katerem je mogoče povračilo neupravičeno plačanih zneskov zahtevati v istem sodnem izvršilnem postopku, na področje izključne pristojnosti iz člena 22, točka 5, Uredbe (ES) št. 44/2001, ki določa, da so v postopkih v zvezi z izvršitvijo sodnih odločb izključno pristojna sodišča države članice, v kateri je bila sodna odločba izvršena ali naj bi bila izvršena, ne glede na stalno prebivališče?
               
            
         (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL 2001., L 12, str. 1.)